หุ้นสหรัฐฯปิดในแดนลบ
ตลาดหุ้นสหรัฐฯ  ปิดลบอย่างแรงขณะที่ราคาน้ำมัน ปิดลบพอประมาณ หลังนักลงทุนผิดหวังข้อมูลภาคแรงงานของอเมริกา
10 เม.ย. 2555

ตลาดหุ้นสหรัฐฯ  ปิดลบอย่างแรงขณะที่ราคาน้ำมัน ปิดลบพอประมาณ หลังนักลงทุนผิดหวังข้อมูลภาคแรงงานของอเมริกา 
ข้อมูลภาคแรงงานอันน่าผิดหวังของอเมริกา ส่งผลกระทบโดยตรงมาถึงตลาดหุ้นสหรัฐฯ ที่วานนี้(9เม.ย.) ปิดลบอย่างแรง       ดัชนีหุ้นดาวโจนส์ ลดลง 128.66 จุด (0.99 เปอร์เซ็นต์) ปิดที่ 12,931.48 จุด แนสแดค ลดลง 33.30 จุด (1.08 เปอร์เซ็นต์) ปิดที่ 3,047.20 จุด เอสแอนด์พี ลดลง 15.87 จุด (1.14 เปอร์เซ็นต์) ปิดที่ 1,382.21 จุด  ขณะที่ราคาน้ำมัน ปิดลบพอประมาณ หลังนักลงทุนผิดหวังข้อมูลภาคแรงงานของอเมริกา ชาติเศรษฐกิจและผู้บริโภคพลังงานหมายเลข 1 ของโลก       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนพฤษภาคม ลดลง 85 เซนต์ ปิดที่ 102.46 ดอลลาร์ต่อบาร์เรล ส่วนเบรนท์ทะเลเหนือซื้อขายในตลาดอิเล็กทรอนิกส์ งวดส่งมอบเดือนเดียวกัน ลดลง 76 เซนต์ ปิดที่ 122.67 ดอลลาร์ต่อบาร์เรล